
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 115

din 27 iunie 2013

privind aprobarea aderării comunelor Cuci şi Secuieni la Asociaţia de Dezvoltare Intercomunitară “AQUA INVEST MUREŞ”
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13128/12.06.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având  în vedere prevederile art. 8, alin. (3), lit. „c” şi art. 10 din Legea nr. 51/2006 a serviciilor comunitare de utilităţi publice, republicată şi ale art. 10 din Legea nr. 241/2006 privind serviciul de alimentare cu apă şi canalizare, republicată; 

Ţinând cont de prevederile art.13 din Statutul Asociaţiei de Dezvoltare Intercomunitară „AQUA INVEST MUREŞ”;

Având în vedere Hotărârea Consiliului Local Cuci nr. 11 din 09 mai  2013 privind aderarea comunei Cuci la Asociaţia de Dezvoltare Intercomunitară „AQUA INVEST MUREŞ”;

 Având în vedere Hotărârea Consiliului Local Secuieni nr. 13 din 2013 privind aderarea comunei Secuieni la Asociaţia de Dezvoltare Intercomunitară „AQUA INVEST MUREŞ”;

Având în vedere Hotărârea Consiliului Local Sighişoara nr.168/2007 privind participarea Municipiului Sighişoara în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”;

Văzând Raportul de specialitate al Serviciului Achiziţii, Administrare Fonduri Europene, Managementul Proiectelor, înregistrat cu nr. 13126/12.06.2013, prin care se propune aderarea comunelor Cuci şi Secuieni la Asociaţia de Dezvoltare Intercomunitară “AQUA INVEST MUREŞ , îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate ;

În temeiul prevederilor art.11, art.36 alin.(2) lit.e), alin.(7) lit.c), art.45 alin.(2) lit d) şi f) şi a art.115 alin.(1), lit.b), din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. Se încuviinţează aderarea la Asociaţia de Dezvoltare Intercomunitară „AQUA INVEST MUREŞ” a comunelor Cuci din judeţul Mureş şi Secuieni din judeţul Harghita.

Art.2. Se mandatează domnul Bândea Dan Eugen, reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze conform Art.1.

Art.3. Se mandatează domnul Ciprian Dobre, Preşedintele Asociaţiei de Dezvoltare Intercomunitară „AQUA INVEST MUREŞ”, să semneze Actul Adiţional la Actul Constitutiv al Asociaţiei.

Art.4. Prezenta hotărâre se comunică Asociaţiei de Dezvoltare Intercomunitară „AQUA INVEST MUREŞ”.
Art.5. Cu ducerea la îndeplinire a prevederilor prezentei hotărâri se împuterniceşte reprezentantul Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, domnul viceprimar Bândea Dan Eugen.

Art.6. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară „AQUA INVEST MUREŞ” şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


  
Toth Tivadar 

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Serviciul Achiziţii, Administrare Fonduri Europene, Managementul Proiectelor ;
1 ex. Asociaţia de Dezvoltare Intercomunitară « Aqua Invest Mureş »

8 ex. AF/FM

